Tampereen tuomiokirkko

Tampereen tuomiokirkko on Tampereella Jussinkylässä sijaitseva kirkko, joka on rakennettu vuosina 1902–1907. Alun perin kirkko tunnettiin nimellä Johanneksen kirkko, kunnes siitä tuli vuonna 1923 Tampereen hiippakunnan tuomiokirkko. Kirkon on suunnitellut arkkitehti Lars Sonck, jolla oli suunnittelunsa esikuvana muun muassa Ahvenanmaalla sijaitseva Finströmin kirkko. Kirkko ja sen taideteokset edustavat kansallisromanttista tyylisuuntaa. Kirkko on rakennettu Uudenkaupungin harmaasta graniitista, jota louhittiin muun muassa Lepäisten saaresta. Tampereen tuomiokirkkoa ympäröi Tuomiokirkonpuisto. ==Maalaukset== Kirkkosalin kuuluisat freskot on maalannut taidemaalari Hugo Simberg. Alttarin kahta puolta ovat maalaukset Haavoittunut enkeli ja Kuoleman puutarha, jotka kuuluvat Simbergin tunnetuimpiin töihin ja joista hän teki myöhemmin useita uusia versioita. Lehterin kaidetta pitkin kirkkosalia kiertää fresko Köynnöksenkantajat, jossa Jeesuksen opetuslapsia symboloivat kaksitoista alastonta pikkupoikaa kannattelevat ruusuköynnöstä. Pääholvin kattoon on maalattu kiemurteleva paratiisikäärme, jonka suussa on hyvän ja pahan tiedon omena. Kirkon ikkunoita koristavat Simbergin loistavat raamatullisia aiheita esittävät lasimaalaukset. Suuren alttaritaulun Ylösnousemus ja kuorin ikkunasommitelman on tehnyt Magnus Enckell. Kirkon koristemaalaukset ovat Carl Slotten tekemiä. Maalaukset herättivät aikalaisissa äänekästä paheksuntaa, Simbergin Kuoleman puutarhan luurangot ja alastomat köynnöksenkantajat olivat monien mielestä sopimattomia kirkkoon, puhumattakaan siitä, että kirkkosalin kunniapaikalle oli maalattu käärme. Vielä toisen maailmansodan jälkeen piispantarkastuksen yhteydessä "loukkaavia" ja "sopimattomia" freskoja vaadittiin poistettavaksi."Kirkolliset taideriidat". Helsingin Sanomat. 29.6.1978 Nykyään Simbergin ja Enckellin maalauksia pidetään suomalaisen symbolismin mestariteoksina. == Urut == === Pääurut === Kirkon ensimmäiset pääurut valmistuivat vuonna 1907. Urut valmisti Lahden urkutehdas. Nykyiset urut on valmistettu vuonna 1929. Niiden valmistukseen käytettiin alkuperäisten urkujen pillistöä. Muutostyön suunnitteli Tampereen Vanhan kirkon urkuri Aarne Wegelius, ja työn teki Kangasalan Urkutehdas. Uruissa on kolme sormiota ja lähes 70 äänikertaa, mikä tekee niistä Suomen neljänneksi suurimmat kirkkourut. Pääurut peruskorjattiin keväällä 2021. === Sivulehterin urut === Kirkon sivulehterin urut on valmistanut Kangasalan urkurakentamo vuonna 1983. ==Kirkon muu käyttö== Tampereen tuomiokirkossa järjestetään varsinaisten kirkollisten toimintojen lisäksi usein myös erilaisia musiikkiesityksiä, kuten urkukonsertteja, oratorioita, kuoroesityksiä jne. Keväällä 2007 siellä esitettiin sisällissodasta kertova Vihan päivät 1918 -kirkkonäytelmä, jonka tapahtumissa kirkkorakennuksella oli tärkeä rooli. == Kuvia kirkosta == Kuva:Tampere ca 1902-1907..jpg|Rakenteilla oleva kirkko Kuva:Tampere, cattedrale, int. 02.JPG|Kirkkosalia Kuva:Tampere, cattedrale, int. 04.JPG|Keskikäytävä Kuva:Tampereen tuomiokirkko 10.JPG|Alttari Kuva:Tampereen tuomiokirkko 11.JPG|Saarnastuoli Kuva:Tampereen tuomiokirkko 9.JPG|Urut Kuva:Kattofresko Tampereen tuomiokirkko.jpg|Pääholvin paratiisikäärme Kuva:Tampere, cattedrale, int., pittura di magnus enckell e hugo simberg 02.JPG|Osa Hugo Simbergin freskosta Köynnöksenkantajat Kuva:Tampereen tuomiokirkko 5.JPG|Simbergin lasimaalaus Kuva:Simberg, fresco The Wounded Angel.jpg|Simbergin fresko Haavoittunut enkeli Kuva:Kuoleman puutarha Tampereen tuomiokirkko.jpg|Simbergin fresko Kuoleman puutarha Kuva:Tampere, cattedrale, int., pittura di magnus enckell e hugo simberg 01.JPG|Magnus Enckellin alttarifresko Ylösnousemus Kuva:Tammerfors domkyrka entre.JPG|Sisäänkäynti Kuva:Tampereen tuomiokirkon kello.jpg|Tampereen tuomiokirkon kello == Lähteet == == Kirjallisuutta == * Paula Kivinen: Tampereen tuomiokirkko. Porvoo: WSOY, 1986. ISBN 951-0-13817-7. == Aiheesta muualla == * *Tampereen tuomiokirkko Tampereen kaupungin sivuilla * Tampereen tuomiokirkon kellonlyönnit (Ylen äänite) * Tampereen tuomiokirkko 100 vuotta - sivusto (Internet Archivessa, tallennettu 2.8.2008) * Panoraamakuvia Tampereen tuomiokirkosta - Virtuaalinen Tampereen kaupunkiopas: VirtualTampere.com Tuomiokirkko Tuomiokirkko Luokka:Lars Sonckin suunnittelemat rakennukset Luokka:Suomen tuomiokirkot Luokka:Suomen kivikirkot Luokka:Valtakunnallisesti merkittävät rakennetut kulttuuriympäristöt Suomessa Luokka:Seulonnan keskeiset artikkelit Luokka:Jussinkylä